Pescarii din Yemen au descoperit o comoară de 1,5 milioane de dolari în stomacul unui cașalot mort: "E o substanță rară".
Pescarii din Yemen au descoperit o cantitate uriașă de ambră cenușie în burta unei balene. Substanța este una dintre cele mai scumpe ingrediente folosite în parfumerie. Pescarii au împărțit profitul în mod egal și i-au ajutat și pe cei nevoiași din satul lor.
35 de pescari din Yemen, una dintre ele mai sărace țări din lume, au dat peste o comoară uriașă într-o zi de lucru care părea normală.Bărbații au găsit în luna februarie, în Golful Aden, carcasa unui cașalot mort, care conținea o cantitate uriașă de ambră cenușie, în valoare de 1,5 milioane de dolari, transmite BBC.Ambra cenușie este o substanță rară, "fabricată" în intestinul caşaloţilor. Este unul dintre cele unul dintre cele mai scumpe ingrediente folosite în parfumerie, fiind utilizată ca fixator al mirosului în parfumurile de lux.Pescarii au împărțit profitul în mod egal și i-au ajutat și pe cei în nevoie din satul lor. Și-au cumpărat case, mașini și bărci, dar spun că vor continua să pescuiască.